Η διανομή του πλειστηριάσματος κατά τον ΚΠολΔ:
Creators: name: Παπαδοπούλου, Κυριακή Γεωργίου
Publisher: name: Aristotle University of Thessaloniki
Year: 2013
Subjects: Διανομή
Πίνακας κατάταξης
Προνόμια
Distribution
Table of classification
Privileges

description: Το αντικείμενο της παρούσας διπλωματικής εργασίας είναι η παρουσίαση του ελληνικού συστήματος διανομής του πλειστηριάσματος, με τη διάκριση αν αυτό επαρκεί ή δεν επαρκεί για την ικανοποίηση των χρηματικών απαιτήσεων του επισπεύδοντος και των αναγγελθέντων δανειστών. Το δίκαιο της αναγκαστικής εκτέλεσης για την ικανοποίηση χρηματικών απαιτήσεων διέπεται από δύο αντίρροπες βασικές αρχές: α) την αρχή της πρωτοβουλίας του επισπεύδοντος δανειστή και β) την αρχή της συλλογικής ικανοποίησης όλων των δανειστών του καθ’ ου η εκτέλεση οφειλέτη. Το άρθρο 972 ΚΠολΔ καθιερώνει το θεσμό της αναγγελίας των απαιτήσεων των λοιπών, πέραν του επισπεύδοντος, δανειστών του οφειλέτη στον υπάλληλο του πλειστηριασμού, με την οποία αυτοί αξιώνουν τη συμμετοχή τους στη διαδικασία της διανομής του πλειστηριάσματος. Ο Έλληνας νομοθέτης υιοθέτησε το σύστημα της σύμμετρης ικανοποίησης όλων των δανειστών, με βάση το οποίο όλοι οι δανειστές ικανοποιούνται ανάλογα με το μέγεθος της απαίτησης του καθενός. Ωστόσο, προέβλεψε και την εξαίρεση στην αρχή της ίσης μεταχείρισης των δανειστών, με την καθιέρωση των γενικών και των ειδικών προνομίων. Όταν το πλειστηρίασμα επαρκεί για την πλήρη ικανοποίηση του επισπεύδοντος και των αναγγελθέντων δανειστών, δεν δημιουργούνται συγκρουόμενα συμφέροντα μεταξύ των δανειστών και έτσι ο υπάλληλος του πλειστηριασμού προχωρεί αμέσως στην ικανοποίησή τους. Σε αυτήν την περίπτωση, ο μόνος που χρήζει προστασίας είναι ο καθ’ ου η εκτέλεση οφειλέτης, ο οποίος έχει τη δυνατότητα να ασκήσει την ανακοπή του άρθρου 971 § 2 ΚΠολΔ. Όταν, όμως, το πλειστηρίασμα δεν επαρκεί για την πλήρη ικανοποίηση όλων των δανειστών, τότε ο υπάλληλος του πλειστηριασμού είναι υποχρεωμένος να προχωρήσει στη διανομή, συντάσσοντας πίνακα κατάταξης. Και εδώ, όποιος δικαιολογεί έννομο συμφέρον μπορεί να ασκήσει την ανακοπή του άρθρου 979 § 2 ΚΠολΔ. Στη διατριβή αναλύεται διεξοδικά το παραπάνω περιληπτικώς αναφερόμενο σύστημα διανομής του πλειστηριάσματος, εξετάζεται η περίπτωση της σύνταξης του πίνακα κατάταξης, τα κριτήρια βάσει των οποίων κανονίζεται η σειρά ικανοποίησης των δανειστών, αναλύεται ο θεσμός των προνομίων και προβάλλονται οι προϋποθέσεις και τα αποτελέσματα άσκησης των ανακοπών κατά των αναγγελιών και κατά του πίνακα κατάταξης. Παράλληλα, γίνεται και μια συγκριτική επισκόπηση των συστημάτων διανομής του πλειστηριάσματος στα διάφορα δίκαια, προκειμένου να καταδειχθεί ο τρόπος αντιμετώπισης του θέματος και από άλλες έννομες τάξεις.
description: The object of the thesis is the presentation of the Greek distribution of sale proceeds, with the distinction whether they suffice or they do not suffice to satisfy all creditors. The law of execution for the satisfaction of money claims is governed by two opposing principles: a) the principle of the initiative of the petitioning creditor and b) the principle of the collective satisfaction of all creditors of the debtor against whom the enforcement started. The article 972 CCPr establishes the announcement of claims of the other creditors, in addition to the petitioning creditor, by which they participate to the distribution of sale proceeds. The Greek legislature adopted the system of proportional distribution of all creditors, which means that the distribution is based on the equal footing of all creditors and they are satisfied according to the size of the claim of each. However, the Greek legislature predicted an exception to the principle of equal treatment of the creditors, by establishing general and special privileges. When the sale proceeds suffice to satisfy all creditors, then there are not conflicting interests among the creditors and the notary proceeds with the discharge of their claims. In this case, the only one who needs protection is the debtor. He has the right to raise an opposition (article 971 § 2 CCPr) against the announcement of any creditor. But when the sale proceeds do not suffice to satisfy all creditors, then the distribution is accomplished using “the table of classification”. The petitioning creditor and the announced creditors, as well as the debtor himself, are entitled to raise an opposition against the table of classification (article 979 § 2 CCPr). By the thesis, I extensively analyze this system of the distribution of sale proceeds, the case of the table of classification, the criteria which determine the rank of the creditors, the institution of privileges and the conditions and the effects of raising an opposition against the announcement and against the table of classification. Also, there is a comparative overview of the distribution systems, in order to demonstrate how this issue is dealt by other jurisdictions.